**דניאל (דני) כהן** (נולד ב-4 בינואר 1954, כ"ח בטבת ה'תשי"ד) הוא פרופסור אמריטוס ישראלי לאפידמיולוגיה ורפואה מונעת ומומחה בינלאומי לבקרה ומניעה של מחלות מידבקות, חקר מחלת הסרטן, חיסונים למחלות אנטריות וחיידק השיגלה.

ביוגרפיה
--------

כהן נולד בבוקרשט בשנת 1954 לאימו רחל "רלה" שהייתה פילולוגית, מורה לשפות ומחנכת ולאביו אברהם, שהיה מדען וארכנולוג וכיהן כמנהל מוזיאון הטבע אנטיפה בעיר ואף גילה זן עכביש אשר נקרא על שמו.

כהן התחנך בבית הספר יסודי בעיר ובתיכון Matei Basarab במקביל ללימודים בתלמוד תורה תחת הרב דוד משה רוזן, שהיה הרב הראשי של רומניה דאז.

בשנת 1973 עלה לארץ ביחד עם אימו וסבו ללוד, ושנה לאחר מכן השתכנו ביפו על גבול בת ים. בשנת 1976, התגייס לצה"ל כעתודאי.

קריירה צבאית
------------

במסגרת שירותו הצבאי, החל ב-1976 לימודים לתואר ראשון בביולוגיה באוניברסיטת בן-גוריון (במקביל, עבד כמורה למדעים בתיכון בבאר שבע). בשנת 1984, למד לתואר שני בבריאות הציבור באוניברסיטה העברית בירושלים ולאחריהם, השלים לימודי דוקטורט באפידמיולוגיה ומיקרוביולוגיה בפקולטה לרפואה ע"ש סאקלר באוניברסיטת ת"א בשנת 1990.

שימש במגוון תפקידים בצה"ל כאשר תפקידו הראשון היה קצין במעבדה הרפואית המרכזית בחר"פ. בשנת 1984, קודם לתפקיד קצין מחקר בענף בריאות הצבא בתל השומר ובמקביל, בין השניים 1994-2000 שימש כמרצה בכיר וחבר הוראה. בין השנים 1988- 2002, ייסד את המכון לחקר מחלות זיהומיות בחיל הרפואה ועמד בראשו.

בשנת 2000, זכה לפרס ראש אט"ל על מפעל חיים.

קריירה אקדמאית
--------------

בשנת 2002, הצטרף כהן לאוניברסיטת תל אביב כפרופסור חבר. בשנת 2006, הפך לפרופסור מן המניין בחוג לאפידמיולוגיה ורפואה מונעת ושימש כראש החוג בין השנים 2007-2011.

בשנת 2011, נבחר לתפקיד ראש בית הספר לבריאות הציבור, בו כיהן עד לשנת 2017. בשנת 2019, חזר לתפקיד (כממלא מקום) למשך שנה.

בין השנים 2009-2018, כיהן כראש המכון לאפידמיולוגיה וחקר הסרטן ע"ש סטנלי סטייר.

בשנת 2014, שימש כשותף מייסד של תוכנית בריאות הציבור בבית הספר לרפואה באוניברסיטת קופרבלט בזמביה. 

בשנת 2020, כיהן כחבר בקבוצת הייעוץ הטכנית של ארגון הבריאות העולמי בנושא תעדוף חיסונים מועמדים לחיסון (TAG-CVP).

נכון לדצמבר 2023, כהן לוקח חלק פעיל כחבר בוועדות ייעוץ בארץ ובעולם בנוגע למחלות זיהומיות וחיסונים והוא מכהן כיו"ר הקונסורציום המזרח-תיכוני לבקרה של מחלות מידבקות.

כהן גם מופקד על הקתדרה למניעה ובקרת סרטן ע"ש דיאנה וסטלני סטייר, והוא ייסד את פורום המחקר באפידמולוגיה של מחלות זיהומיות וביטחון ע"ש טיבריו שוורץ ואת תוכנית קורסי הקיץ הבינלאומית ללימודים מתקדמים באפידמולוגיה ורפואה מונעת.

במהלך הקריירה, חיבר מאות מאמרים שפורסמו בכתבי עת ועברו ביקורות עמיתים, וכן הנחה סטודנטים לתואר שני ומעלה.

חיים אישיים
-----------

מתגורר ביישוב שוהם עם אשתו עדית, מהנדסת תעשייה וניהול. לזוג 3 ילדים ו-5 נכדות.

תארים
-----

תואר ראשון בביולוגיה, אוניברסיטת בן-גוריון

תואר שני בבריאות הציבור, אוניברסיטה העברית בירושלים

דוקטורט באפידמיולוגיה ומיקרוביולוגיה, פקולטה לרפואה ע"ש סאקלר באוניברסיטת ת"א

פרסים
-----

1984- פרס על הצטיינות עבודת גמר בתואר שני, מטעם בית הספר לרפואה הדסה והאוניברסיטה העברית בירושלים

1996- פרס על הצטיינות במחקר, מטעם המדען הראשי של משרד הבריאות והקרן הקיימת לישראל

2000- פרס על מפעל חיים, מטעם ראש אט"ל

2007- פרס "סרוב" על השגים מיוחדים בתחום המחקר במיקרוביולוגיה והפידמיולוגיה של מחלות זיהומיות, מטעם האגודה הישראלית למיקרוביולוגיה

קישורים חיצוניים
----------------

* פרופסור דניאל כהן, מאמריו של הפרופסור, באתר National Library of Medicine
* Prof. Dani Cohen: Challenges and accomplishments in Shigella vaccine development, YouTube

הערות שוליים
------------

1. ↑  ynet (2021-04-29). "חדשות האקדמיה: קורס על חיסונים ופרסים לחוקרים". *Ynet*. נבדק ב-2024-01-01.
2. ↑  ORCID, orcid.org
3. ↑  מכתבו של פרופ' דניאל כהן עם סיום תפקידו כראש בית הספר לבריאות הציבור - 17.9.17, באתר med.tau.ac.il
4. ↑  Dani Cohen, Tel Aviv University (באנגלית)
5. ↑  תכנית הכנס "המחקר האפידמיולוגי בישראל: תיאוריה ופרקטיקה", באתר DoctorsOnly
6. ↑  Prof. Daniel[Dani Cohen | Faculty of Medicine], en-med.tau.ac.il

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דניאל כהן (אפידמיולוג)"**.